**ΕΝΟΤΗΤΑ 2, ΚΕΦΑΛΑΙΟ 5: Η ΟΙΚΟΝΟΜΙΚΗ ΖΩΗ**

1. **Που βασιζόταν η οικονομία της οθωμανικής αυτοκρατορίας πριν την παρακμή της;**

Η οικονομία της οθωμανικής αυτοκρατορίας στηριζόταν κυρίως στις αγροτικές καλλιέργειες (σιτάρι, κριθάρι, βαμβάκι, καπνός, λάδι, σταφίδα). Οι κτηνοτρόφοι, είτε ζούσαν μόνιμα σε ένα μέρος είτε ήταν νομάδες (=μετακινούνταν από περιοχή σε περιοχή), πρόσφεραν μαζί με τους αγρότες πρώτες ύλες στη βιοτεχνία για την παραγωγή νημάτων και υφαντών. Η παραγωγή ικανοποιούσε κυρίως στις ανάγκες του σπιτιού, Όσα προϊόντα τους περίσσευαν, τα πουλούσαν στις τοπικές αγορές ή τα διέθεταν στο εξωτερικό.

1. **Ποιοί λόγοι οδήγησαν στη σταδιακή παρακμή της οθωμανικής αυτοκρατορίας;**

Οι γεωγραφικές ανακαλύψεις, η χρήση νέων εμπορικών δρόμων και ο τερματισμός των κατακτήσεων συνέβαλαν στην παρακμή της οθωμανικής αυτοκρατορίας. Οι έμποροι από τη Δυτική Ευρώπη δεν ήταν υποχρεωμένοι πλέον να περνούν από το έδαφός της για να πάνε στην Ινδία και την Κίνα. Έτσι, τα κρατικά της έσοδα από τους φόρους σταδιακά μειώθηκαν και το νόμισμα της υποτιμήθηκε.

1. **Σε τι ωφέλησε τους Έλληνες η παρακμή της οθωμανικής αυτοκρατορίας;**

Σιγά-σιγά, η οικονομική δραστηριότητα πέρασε κυρίως στα χέρια των υπηκόων του σουλτάνου και ιδιαίτερα των Ελλήνων.

1. **Ποιοί άλλοι παράγοντες ωφέλησαν τους Έλληνες;**

Οι συνθήκες του Κάρλοβιτς (1699) και του Κιουτσούκ Καϊναρτζή (1774), που υπέγραψε η ηττημένη οθωμανική αυτοκρατορία, επέτρεψαν κυρίως στην Αυστρία και τη Ρωσία να επηρεάζουν τις εξελίξεις στο εσωτερικό της.

1. **Πώς ευνοήθηκε το ελληνικό εμπόριο και η ναυσιπλοΐα;**

Οι Διομολογίσεις, δηλαδή οι εμπορικές συμφωνίες που έκαναν οι δυτικές χώρες με τους οθωμανούς, ευνοούσαν το ελληνικό εμπόριο και τη ναυσιπλοΐα, αφού έδωσαν τη δυνατότητα στους Έλληνες να υψώσουν στα καράβια τους τις σημαίες των χωρών αυτών.

1. **Τι ίδρυσαν οι Έλληνες στην κεντρική και Δυτική Ευρώπη;**

Οι Έλληνες έμποροι επέκτειναν τη δραστηριότητά τους στην κεντρική και τη Δυτική Ευρώπη, καθώς και τη Ρωσία. Ίδρυσαν στα μέρη αυτά σημαντικές παροικίες και ανέλαβαν μεγάλο μέρος του εισαγωγικού και εξαγωγικού εμπορίου της Δύσης με την Ανατολή, κερδίζοντας πολλά πλούτη.